จิตแข็งไม่แวะข้างทาง
จบข่าว เกาะโต๊ะ ปิดประตูเจรจา,อาการแบบที่ บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม บอกปัดตัดบท ไม่มีการต่อรอง เป็นเรื่องของศาล กระบวนการยุติธรรม,ถึงยังไง คสช.ก็ไม่สามารถช่วยอะไรได้,ไม่รับมุกที่นายยงยุทธ ติยะไพรัช สายตรงดูไบ ในฐานะโต้โผใหญ่พรรคเพื่อชาติ เสนอตั้งโต๊ะเจรจาภาษาศิษย์เก่านักเรียนเตรียมทหาร ระหว่างอดีตนายกฯทักษิณ ชินวัตร กับทีมท็อปบูตฝ่ายคุมเกมอำนาจ,เดินหน้าแผ้วถางทาง อุ้ม นายใหญ่ กลับบ้านเป็นรอบที่ 4,และก็เป็นอะไรที่กระตุกต่อม ฉุนขาด ในทันทีทันควันที่โดน พล.อ.ประวิตรปิดประตูใส่หน้า อดีตนายกฯทักษิณรีบทวีตข้อความผ่านทวิตเตอร์ข้ามประเทศ,ซัด กระบวนการยุติธรรมแบบป้อมๆ มันหมดความน่าเชื่อถือแล้ว,ย้อนศรไล่ พี่ใหญ่ ให้เคลียร์เรื่องตัวเองก่อน บอกให้ตนเองกลับเข้าสู่กระบวนการทางกฎหมาย ทั้งๆที่ บิ๊กป้อม ส่งคนของ บิ๊กป้อม เข้าไปนั่งทั้งนั้น เอาเด็กหน้าห้อง บิ๊กป้อม ออก แล้วปล่อยให้คนอื่นเข้ามาพิจารณาเรื่องนาฬิกายืมเพื่อนแทนดีกว่ามั้ย,นายใหญ่ เปิดแนวรบ พี่ใหญ่ เร่งดีกรีไฟแค้นสุมหัวอก,ปิดตำนาน เกาะโต๊ะ ปิดช่องต่อสายดีลผ่านทีมบูรพาพยัคฆ์,ถึงจุด ทักษิณ ขาดเยื่อใยกับ บิ๊กป้อม ไม่มีดีลลับให้ฝ่ายจ้องระแวง ซูเอี๋ย อีกต่อไป,ที่แน่ๆแนวรบด้าน ดูไบ ยังไม่เปลี่ยน ส่อลุยกันแรงกว่าเดิม,ตามจังหวะอาศัยเหลี่ยมโหนกระแสเร่งเลือกตั้งที่นักการเมืองแท็กทีมกระโดดขี่คอ คสช. โยนข้อต่อรองอุ้ม ทักษิณ กลับบ้าน โผล่กลับมาเร้าเดิมพันศึกพลิกขั้วอำนาจ,นิยายน้ำเน่า รีรัน ทันทีที่เกมถนัดโคตรเซียนเลือกตั้งจ่อกลับมา,ในบรรยากาศเร้าอกเร้าใจแบบที่ สารวัตรเหลิม ร.ต.อ.เฉลิม อยู่บำรุง แกนนำขาบู๊ ฟันธงพรรคเพื่อไทยแอนด์เดอะแก๊ง นายใหญ่ จะดาหน้ากวาดแต้มเกิน 300 เสียง ชิง,พลิกขั้วอำนาจแน่,ขู่ชนวนระเบิด ถ้าเลื่อนเลือกตั้งจะเกิดเหตุรุนแรง ประชาชนไม่ยอม,ปั่นเกมม็อบวัดใจทหาร,ฉากบู๊ล้างผลาญ มหากาพย์ศึกชิงเมืองวนกลับมาฉายหนังซ้ำ,แต่บังเอิญชินแล้ว มาถึงตรงนี้นักลงทุน จิตแข็ง แล้ว,โฟกัสตลาดหุ้นวันที่ 7 มกราคม 2562 ดีดขึ้นปิดที่ 1,592.72 จุด เขียวเต็มกระดาน,สวนกระแสเลื่อนเลือกตั้ง โดยสถานการณ์เอนไปทางตอบรับสัญญาณ เชิงบวก มากกว่า,ตามจังหวะที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ประกาศเสียงดังระหว่างลงพื้นที่ช่วยผู้ประสบภัยพายุโซนร้อน ปาบึก ที่จังหวัดนครศรีธรรมราช,ยืนยันไทยมีเลือกตั้งแน่นอน ถึงอย่างไรก็อยู่ภายใน 150 วัน อย่าหลงเชื่อคำบิดเบือนที่บอกว่ารัฐบาลอยากอยู่ต่อโดยจะล้มเลือกตั้ง หรือใช้กลไกอำนาจทำให้การเลือกตั้งไม่บริสุทธิ์,สอดรับกับนายสมคิด จาตุศรีพิทักษ์ รองนายกฯ กัปตันทีมเศรษฐกิจ ที่พูดต่อหน้านักธุรกิจบนเวที Krungthai NEXT Thailand ECONOMIC CHALLENGES 2019,ย้ำปีนี้ประเทศไทยมีเลือกตั้งแน่นอน,พร้อมกับยืนยัน จากวันนี้ไปจนถึงวันเลือกตั้ง รัฐบาลชุดปัจจุบันจะดูแลประคับประคองเศรษฐกิจให้เติบโตได้จนกว่าจะมีรัฐบาลใหม่ แม้ต้องเผชิญความเสี่ยงจากสถานการณ์ภายนอก สงครามการค้าสหรัฐอเมริกากับจีนกระเทือนส่งออก ขณะที่สถานการณ์ภายในประเทศกำลังปั่นป่วนจากโหมดเลือกตั้งที่นักลงทุนลังเล ไม่ชัวร์รัฐบาลใหม่จะสานต่อโครงการรัฐบาลนี้หรือไม่,แต่ถ้ารัฐบาลหลังเลือกตั้งเข้ามา โดยมองถึงประโยชน์ส่วนรวมของประเทศมากกว่าจับจองพื้นที่หาผลประโยชน์ ร่วมมือกันแก้ปัญหา เลิกด่าทอ หากทุกอย่างไปด้วยดี นโยบายและการลงทุน,ที่เดินหน้าต่อเนื่อง เชื่อว่าหลังเลือกตั้งสถานการณ์เศรษฐกิจภาพรวมของประเทศดีขึ้นแน่นอน,บิ๊กตู่-สมคิด หัวเรือใหญ่รัฐบาล ตีธง ทิศทางเดียวกัน,การันตีเลือกตั้งตามกำหนด 150 วัน คาดการเมืองไร้ป่วน กลางปีหน้าเศรษฐกิจเดินหน้าฉลุย,ปรากฏตลาดหุ้นขานรับสัญญาณบวก นักลงทุนเริ่มเข้าสู่จุดเน้นเชิงเหตุผลมากกว่าอารมณ์ร่วมกระแสการเมืองชิงพื้นที่เกมอำนาจ เชื่อมั่นทิศทางเดินหน้าประเทศไทยไปสู่เป้าหมายในทางยาวๆ,สะท้อนคนไทยส่วนใหญ่เบื่อเสียเวลา แวะข้างทาง แล้ว.,ทีมข่าวการเมือง
บิ๊กตู่-สมคิด หัวเรือใหญ่รัฐบาล ตีธง ทิศทางเดียวกัน การันตีเลือกตั้งตามกำหนด 150 วัน คาดการเมืองไร้ป่วน กลางปีหน้าเศรษฐกิจเดินหน้าฉลุย
เลือกตั้ง62,ทักษิณ ชินวัตร,ประวิตร วงษ์สุวรรณ,วิเคราะห์การเมือง,ทีมข่าวการเมือง,เลือกตั้ง